Kataloniyaliklar jamoasi Serxio Busketsga o‘rinbosar qidirmoqda, ammo Xosep Gvardiola ularga to‘sqinlik qilmoqchi. «Barselona» «Borussiya»dan Yulian Vayglni sotib olmoqchi. Rahbariyat 21 yoshli germaniyalik futbolchini Serxio Busketsga munosib o‘rinbosar sifatida ko‘rmoqda. «Ko‘k-anorranglilar»ga bu transfer amalga oshishida «Manchester Siti» to‘sqinlik qilishi mumkin. Vayglni o‘z jamoasi safida ko‘rishni «shaharliklar» bosh murabbiyi Xosep Gvardiola «Bavariya»da ishlayotgan vaqtida ham istagandi. AS xabariga ko‘ra, u hozirgi jamoasi rahbariyatini Yulianni sotib olishga ko‘ndirmoqchi. Dekabr oyida Yulian Vaygl «Borussiya» bilan shartnomasini 2021 yilgacha uzaytirgandi. Transfermarkt.de ushbu futbolchini 18 mln yevroga baholagan.